Sekolah Kebangsaan Raban

Sekolah Kebangsaan Raban atau nama ringkasnya SK Raban, merupakan sebuah Sekolah kebangsaan yang terletak di Kampung Kuak.

Sejarah 
SEJARAH SEKOLAH

        Sekolah Kebangsaaan Raban dahulunya dikenali sebagai Sekolah Melayu Raban  adalah diantara sekolah melayu  yang terawal telah didirikan dalam Mukim  Durian Pipit Lenggong yang telah dimulakan persekolahanya pada 1 Mei 1903.

      Pada Permulaan sekolah ini didirikan , tapak  sekolah ini terletak  antara kampung Raban dan Kampung Kuak.sekolah ini telah berjaya menampung  persekolah bagi murid-murid dari kampung  Raban,Kampung Kuak dan Kampung  Changkat Berangan. Kedudukan sekolah ditapak tersebuat benar-benar memberi  kemudahan kepada ketiga-tiga buah kampung tersebut.Pada peringkat permulaan  pelajar lelaki dan perempuan belajar dalam bangunan yang sama. Tetapi selepas  itu satu bangunan baru didirikan khusus untuk pelajar perempuan. Bangunan ini  didirikan hanya empat rantai dari bangunan yang yang sedia ada. Bangunan baru  initelah digunakan pada 1 Jun 1912.  

Pada  peringkat awal persekolahan terdapat seramai 30 orang telah memulakan  persekolahan mereka.Tetapi apabila bangunan berasingan didirikan bagi  murid-murid perempuan pada tahun 1912 pertambahan murid begitu jelas dengan  40 orang pelajar perempuan walaupun bacian awal terdapat seramai 58 orang  yang telah mendaftar. Sekolah melayu perempuan raban telah dibuka pada 1 Jun  1912 telah diresmikan oleh Datuk Penghulu Durian Pipit dengan arahan Tuan  Pegawai Daerah Hulu Perak pada masa itu iaitu Tuan Berkerly.

      Nama Guru Besar yang pertama bagi sekolah Melayu Lelaki Raban tidak dapat  dikesan tetapi Guru Besar melayu Perempuan  yang pertama  ialah          Cik Teh Ah. Beliau  telah mendapat bimbingan dari Cikgu Rokiah, Guru Besar Melayu Guru Perempuan  Lenggong. Tulisan  dan bacaan yang digunakan pada masa itu  keseluruhannya menggunakan tulisan jawi dan mata pelajaran utama yang diajar ketikan  itu ialah membaca ,menulis dan mengira serta berkebun sayur. Peralatannya  menulis menggunakan papan selit ( papan batu) dan kalam batu.

    Negeri Perak adalah negeri yang kaya dengan bijih timah yang terdapat  dilembah kinta. Maka bagi mengorek kekayaan  dibumi perak ini. satu  kaedah yang paling ekonomik haruslah dicari disamping dapat memodenkan negeri  ini. Atas kesedaran inilah kerajaan Inggeris telah mencadangkan   pembinaan sebuah empangan Janakuasa Letrik bagi mendapatkan  bekalan  elektrik untuk kegunaan melombong biji timah di Lembah Kinta.Cadangan ini  telah menjadi kenyataan, kesannya telah menengelamkan kedua-dua sekolah  melayu dan perempuan yang telah menamatkan persekolahan ditempat tersebut  pada tahun 1927.   

Sejak  perpindahan bangunan sekolah ke kampung Kuak,maka perkembangan sekolah dari  segi pertambahan murid bermula,mungkin dipengaruhi oleh kedudukan sekolah ini  ditempat baru lebih sesuai kerana terletak di tengah-tengah tempat taburan  penduduk dalam mungkim Durian Pipit.Tambahan pula pengaruh pembangunan perak  sendiri telah mengalir ke kawsan ini hasil pembinaan Empangan Chenderoh yang  merupakan empangan Janakuasa Elektrik yang pertama di Semenanjung Tanah  Melayu. Pertambahan murid di sekolah ini tidak dapat menampung dengan  bilangan murid yang sedia ada, maka dengan usaha guru - guru dan penduduk  setempat sebuah bangunan tambahan yang dibuat secara gotong royong didirikan  pada tahun 1937. Malangnya bangunan tambahan ini telah musnah dalam  pendudukan Jepun 1941-1945.

       Musnahnya bangunan tambahan ini tidak bermakna musnahnya semangat kesedaran  penduduk disini untuk mencari ilmu . Dengan semangat ini sebuah bangunan  telah didirikan dan dapat digunakan pada 24 April 1947. Segala perbelanjaan  bagi mendirikan bangunan ini telah dipungut dari guru-guru serta penduduk  setempat yang terlibat dan bangunan ini masih ada hingga hari ini. Sungguhpun  bangunan tambahan telah didirikan tetapi masih tidak dapat menampung bilangan  murid yang belajar.Maka dengan ikhtiara guru-guru dan pendududk setempat,  sebahagian murid-murid terpaksa ditempatkan di bangunan Sekolah Arab iaitu  murid dari darjah satu dan empat. Kelas terapung ini berjalan hingga bulan  Ogos 1953 iaitu bila bangunan tambahan ini siap hasil usaha guru-guru dan  penduduk sekitar. Guru Besar Sekolah Kebangsaaan Raban waktu ialah Tuan Haji  Mahmud Bin Yahya yang bersara pada tahun 1970.

    Walaupun pada awal tahun 1950 sudah terdapat  3 bangunan bagi menampung  murid-murid belajar, tetapi masih tidak mencukupi oleh itu dengan usaha  sekolah dan Lembaga pengurusan sekolah, sebuah bangunan tambahan telah  didirikan olek Kementerian Pelajaran Malaysia pada tahun 1957 yang  mengandungi 4 bilik darjah dan mula digunakan pada tahun 1958.

    Pada 1 hb Ogos 1966 Sekolah Kebangsaan Changkat Berangan telah dicantumkan  dengan sekolah Kebangsan Raban dibawah satu pentadbiran. Sekolah Kebangsaan  Changkat Berangan telah diwujudkan pada tahun 1927 telah dimasuhkan dengan  perintah Jabatan Pelajaran Perak pada tahun 1966. Dalam tahun 1970 keramaian  murid sekolah ini telah meningkat seramai 532 orang.Pada tahun 1975 satu  bangunan tambahan telah sempurna didirikan. Pembinaan banguna ini telah  menambahkan keluasan tapak dan padang sekolah.

        Sejak sekolah ini ditubuhkan pada tahun 1903 tidak ada kantin untuk kemudahan  murid disediakan.Murid membawa makanan dari rumah yang disediakan oleh  ibubapa masing-masing. keadaan ini berterusan hingga tahun 1960, dengan daya  usaha Guru Besar ketika ituTuan Haji Ismail Bin Aris sebuah kantin sekolah  telah didirikan dengan menggunakan bahan-bahan tempatan yang dibina secara  gotong-royong. Sehinggalah pada tahun 1976 sebuah kantin baru didirikan oleh  kerajaan.

    Pada tahun 1903 semasa pemerintahaan Inggeris  sebuah rumah guru  didirikan tetapi rumah guru tersebuat terpaksa dirobohkan pada tahun 1974  kerana terlalu uzur. 

Pencapaian 

 Alamat
Sekolah Kebangsaan Raban
Kampung Kuak
33400, Lenggong
Perak Darul Ridzuan, 
Telefon   = 05-7519100
Fax       = 05-7512686

 Pautan luar 
 Sekolah Kebangsaan Raban

Raban
Raban